annonse

annonse

Diskusjonen begynte på det britiske realityshowet Celebrity Big Brother. En av deltagerne, journalisten India Willoughby, som selv er transkjønnet, spurte de andre deltagerne om deres datingpreferanser og tanker knyttet til transkjønnede. Willoughby “byttet kjønn” i voksen alder og hadde allerede en veletablert karriere som mann.

– Ville du ha gått ut med en transkjønnet kvinne?, spurte Willoughby

– Jeg mener det er ditt valg. Jeg ville ha valgt å ikke gjøre det, svarte R’n’B-artisten Ginuwine.

annonse

Senere i samtalen skal Willoughby ha forsøkt å kysse Ginuwine, som lente seg unna for å unngå det.

Willoughby skal dessuten ha havnet i flere krangler med de kvinnelige deltagerne under innspillingen, om sin egen kjønnsidentitet.

BBC skriver at debatten har tatt av på Twitter etter episoden. Er det diskriminerende å ikke ville date transseksuelle? For mange er åpenbart svaret nei. For andre derimot er det ingen tvil. Det er altså noen som mener det er diskriminerende om man ikke vil ligge med en transperson.

annonse

Liadh Timmins er forskningsmedarbeider ved King’s College, og nekter å bli referert til som enten “hun” eller “han”. Timmins hevder det er “transfobisk” å ikke ønske seksuell kontakt med transpersoner.

– Å være uvillig til å date basert på at vedkommende er trans, i stedet for å basere seg på individuell stimuli, er noe jeg personlig vil kalle transfobisk, sier Timmins.

Alle er imidlertid ikke enig med Timmins. Spaltist Caroline Farrow har påstått at India Willoughby’s insistering på å være kvinne kun er en “lisens for å mobbe kvinner” og anklager journalisten for å oppføre seg truende og utagerende mot alle som ikke uten videre anser Willoughby som 100 prosent kvinne.

– Når man ser at denne mannen mobber en gruppe kvinner til stillhet ved å kjefte på dem, insistere på at han er et offer, og kreve at de ukritisk aksepterer at han er en kvinne som av Moder Naturs grusomme triks har kommet til å leve i feil kropp i femti år, kan man tilgis for å tenke at kanskje feministene har et poeng angående patriarkatet, skriver Caroline Farrow.